IMISLab/GreekWikipedia huggingface dataset:
Νέανδρος

* Αυτό το άρθρο αναφέρεται στο νησί Νέανδρος. Για το ομώνυμο πρόσωπο της μυθολογίας, δείτε Νέανδρος (μυθολογία).Η Νέανδρος ή Νιάνδρος (τουρκ. Tavşan Adası) είναι ένα από τα ακατοίκητα βραχονήσια του συμπλέγματος των Πριγκηπονήσων της Προποντίδας. Έχει έκταση μόλις 10 στρέμματα. Βρίσκεται νοτιοδυτικά της Πριγκήπου και είναι η πιο απομακρυσμένη από όλα.

 Κατά τη βυζαντινή εποχή ονομαζόταν "`Ιατρος" ή "`Υατρος". Ο Σκαρλάτος Βυζάντιος την αναφέρει με το σημερινό όνομα: Νειάνδρο ή Νέανδρο, ενώ οι Τούρκοι την αποκάλεσαν «Tavşayli», δηλαδή «Λαγούσα», από το πλήθος των αγριοκούνελων που έφεραν οι Φράγκοι στο νησί, ώστε να αποτελούν τροφή και κυνηγετικό στόχο. Το τουρκικό όνομα παρέμεινε, αν και τα κουνέλια έχουν εξαφανιστεί από τη Νέανδρο εδώ και μισό αιώνα. Στους αγγλικούς ναυτικούς χάρτες σημειώνεται ως Balikşi adasi, δηλαδή «Νησί των ψαράδων», επειδή τα νερά του αποτελούσαν και αποτελούν πλούσιο ψαρότοπο. Οι ψαράδες το αποκαλούσαν και «Νησί της Φώκιας» από τις θαλάσσιες φώκιες που έμεναν στις θαλασσοσπηλιές του και «Νησί του Αράπη», θεωρώντάς το στοιχειωμένο. Αν και η Νέανδρος είναι μικρή και έρημη, εντούτοις υπάρχουν κάποιες λιγοστές ιστορικές αναφορές σε αυτή από τα βυζαντινά χρόνια. Τον 9ο αιώνα στην Ύατρο είχε ιδρύσει μονή ο Άγιος Ιγνάτιος, όπως σημειώνουν οι βυζαντινοί συγγραφείς Νικήτας Παφλαγών και Ιωάννης Ζωναράς. Η μονή επέζησε ως το 1158 τουλάχιστον, οπότε αναφέρεται σε χρυσόβουλλο του αυτοκράτορα Μανουήλ Α΄ Κομνηνού. Τα ερείπια της μονής αυτής υπάρχουν ακόμα πάνω στο νησάκι. Οικοδομικό υλικό από αυτά έχει χρησιμοποιηθεί για τα ντάμια των ψαράδων που έβρισκαν καταφύγιο στο νησί. Στα υπάρχοντα ερείπια διακρίνεται ένα υπόγειο κτίσμα, καμαροσκεπές, μάλλον στέρνα, αφού είναι επιχρισμένο με κορασάνι. Οι ψαράδες το αποκαλούσαν «Σπηλιά του Αη Γιάννη». Προφανώς, η προφορική παράδοση διέσωσε το όνομα του αγίου στον οποίο ήταν αφιερωμένη η μονή, για την οποία δεν υπάρχουν γραπτές μαρτυρίες. Σε παλιότερες εποχές, που ο ελληνισμός ήταν πολυάριθμος, κάθε χρόνο στα τέλη Αυγούστου πλήθος προσκυνητών — ιερείς, νέοι, γέροι, παιδιά — έρχονταν με καΐκια και λειτουργούσαν τον Αη-Γιάννη τον Αποκεφαλιστή, πάνω στα χαλάσματα. Έκαναν λιτανεία και αγιασμό, για να είναι πλούσιες οι ψαριές τους. Θεωρούσαν πως έτσι ξόρκιζαν τα τελώνια και τα στοιχειά που πίστευαν ότι κατοικούσαν στο νησί. Ακύλα Μήλλα: «Πριγκηπόνησα», εκδ. «ΤΑ ΝΕΑ», 2008.
Μεταπολιτευτική Επιτροπή Κρήτης

Την ονομασία Κεντρική Επιτροπή Μεταπολιτεύσεως της Κρήτης, ή Μεταπολιτευτική Επιτροπή Κρήτης έφερε ειδική επιτροπή που συγκροτήθηκε στην τουρκοκρατούμενη Κρήτη το 1895, από φιλελεύθερους και υπερήφανους Κρητικούς, προκειμένου επίσημα να υποβάλει στις Μεγάλες Δυνάμεις αιτήματα άμεσης εφαρμογής διοικητικών μέτρων, υπέρ του χριστιανικού πληθυσμού που προβλέπονταν ήδη από τη Σύμβαση της Χαλέπας. Κυρίαρχο αίτημα προωθούταν η "Αυτονόμηση" της Κρήτης, αντί της "Ένωσης" με την Ελλάδα που κυριάρχησε στις ατυχείς προηγούμενες επαναστάσεις. Τελικά μετά από έντονη και ένοπλη αντίδραση της Υψηλής Πϋλης η Επιτροπή ένα μόλις μήνα μετά την συγκρότησή της, στις 7 Οκτωβρίου 1895, με νέα απόφασή της προχώρησε στην επιτυχή οργάνωση και επέκταση της τελευταίας επανάστασης της Κρήτης εξελισσόμενη έτσι σε επαναστατικό προεδρείο της.

 Ο πρόεδρος και τα μέλη που αναδείχθηκαν στη Μεταπολιτευτική Επιτροπή Κρήτης κατόπιν ψηφοφορίας στη περιοχή Ασκύφου ήταν: Πρόεδρος: ο Μανούσος Κούνδουρος Αντιπρόεδροι: οι Γεώργιος Μυλωνογιάννης και Στυλιανός Φωτάκης Γραμματέας Επιτροπής: ο Ιωσήφ Λεκανίδης Αρχηγός ενόπλων τμημάτων: ο Κωνσταντίνος Μαλινός Υπαρχηγός ενόπλων τμημάτων: ο Σταύρος Πολέντας Γραμματέας: ο Σταύρος Χριστοδουλάκης Ιδιαίτεροι γραμματείς: οι Γεώργιος Πολιουδάκης και Γεώργιος Σκουλάς. Σύμβουλοι Επιτροπής - μέλη: οι Μανούσος Χατζηγρηγοράκης, Εμμανουήλ Βουγιουκαλάκης, Σταύρος Μπουκουβάρης, Μάρκος Ζερβός, Ιωάννης Γιανναράκης, Σέργιος Καλλιγιάννης, Χαράλαμπος Παπαδάκης και Αντώνης Παπαδάκης, Εμμανουήλ Φρατζεσκάκης, Ρούσος Χατζηρουσάκης και Εμμανουήλ Πετράκης. Ταμίας: Παπαμαλέκος Γραμματέας Ταμίου: ο Σπύρος Βαρδινογιάννης Αρχειοφύλακας: ο Ανδρέας Πρωτοπαπαδάκης. Η σφραγίδα της Μεταπολιτευτικής Επιτροπής έφερε ως έμβλημα τον ανατέλλοντα ήλιο πάνω από τα Λευκά όρη, όπως φαίνεται από τη Δυτική Κρήτη.
The Legend of Zelda

Το The Legend of Zelda (ιαπωνικά: ゼルダの伝説, Χέπμπορν: Zeruda no Densetsu) είναι σειρά βιντεοπαιχνιδιών δράσης περιπέτειας της εταιρίας Nintendo, σχεδιασμένη από τους Σιγκέρου Μιγιαμότο και Τακάσι Τεζούκα. Το πρώτο παιχνίδι της σειράς, με τον ομώνυμο τίτλο, κυκλοφόρησε το 1986 για το Nintendo Entertainment System και σημείωσε μεγάλη επιτυχία. Επίσης, το The Legend of Zelda έχει γίνει σειρά κινουμένων σχεδίων, που προβαλλόταν στην Ιαπωνία από το 1989 αλλά και κόμικ. Η σειρά των παιχνιδιών έχει στην Ιαπωνία τεράστια αναγνωρισιμότητα και επιτυχία, όμοια του Mario και των Pokémon, όμως είναι εξαιρετικά δημοφιλής και σε ολόκληρο τον υπόλοιπο κόσμο, έχοντας λάβει πολλά βραβεία και εξαιρετικές κριτικές για τον επαναστατικό και ιδιόμορφο τρόπο διασκέδασης που προσφέρει. Ο κάθε τίτλος αφορά στην αναζήτηση ενός νεαρού ξιφομάχου. Κατά την διάρκεια της αναζήτησης, ο πρωταγωνιστής πρέπει να αντιμετωπίσει δύσκολους αντιπάλους και να λύσει πολλούς γρίφους. Κάθε τίτλος αναφέρεται σε μια διαφορετική ιστορία, συνήθως σε διαφορετικό χώρο και χρόνο, που όμως συνδέεται με την ιστορία των προηγούμενων τίτλων. Ο πρωταγωνιστής τυχαίνει να ονομάζεται πάντα Link, όμως οι υπόλοιποι χαρακτήρες που εμφανίζονται σε κάθε παιχνίδι δεν είναι πάντα οι ίδιοι. Το 2011 εκδόθηκε από την ίδια την Nintendo το επίσημο χρονοδιάγραμμα των ιστοριών που εμπλέκονται σε κάθε τίτλο της σειράς, σε μορφή βιβλίου με τίτλο Hyrule Historia.

 Τα παιχνίδια The Legend of Zelda ήταν κυρίως εμπνευσμένα από «εξερευνήσεις» του Σιγκέρου Μιγιαμότο όταν ήταν νεαρό αγόρι, σε πλαγιές, δάση και σπηλιές γύρω από το πατρικό του σπίτι στο Σόνομπε, Ιαπωνία, όπου εξορμούσε σε δάση με απομονωμένες λίμνες, σπηλιές και χωριά της υπαίθρου. Σύμφωνα με τον Μιγιαμότο, μία από τις πιο αξέχαστες εμπειρίες του ήταν η ανακάλυψη μιας εισόδου ενός σπηλαίου στη μέση του δάσους. Μετά από κάποιο δισταγμό, εισήλθε φοβισμένος στο σπήλαιο και το εξερεύνησε με τη βοήθεια ενός φαναριού. Ο Μιγιαμότο αναφέρθηκε στη δημιουργία των παιχνιδιών Zelda ως μια προσπάθεια να φέρει στη ζωή ένα «μικροσκοπικό κήπο» για να παίζουν οι παίκτες σε κάθε παιχνίδι της σειράς. Ακούγοντας για την σύζυγο του Αμερικάνου συγγραφέα Φράνσις Σκοτ Φιτζέραλντ, Ζέλντα, ο Μιγιαμότο θεώρησε ότι το όνομα ακούγεται «ευχάριστο και σημαντικό». Προς τιμήν της, επέλεξε να δώσει στην πριγκίπισσα το όνομά της και στο παιχνίδι τον τίτλο The Legend of Zelda. Ο Link και η νεράιδα εμπνεύστηκαν από τον Πήτερ Παν και την Τίνκερ Μπελλ. Το Master Sword (Μέγα Ξίφος) είναι εμπνευσμένο από το μύθο του Βασιλιά Αρθούρου, το οποίο αναφέρθηκε για πρώτη φορά στην Ουαλική Μυθολογία (Mabinogion) ως «Καλεντβούλχ» Εξκάλιμπερ. Οι ομοιότητες αποδίδονται στο ότι τα σπαθιά είναι καρφωμένα σε μία πέτρα μέχρι ο εκλεκτός «ήρωας» να τα βγάλει για να σώσει τη χώρα. Επίσημος ιστότοπος
17 (αριθμός)

Το 17 (δεκαεπτά) είναι ο φυσικός αριθμός που βρίσκεται μετά από το 16 και πριν από το 18. Είναι ένας περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 17 συμβολίζεται ως XVII στο ρωμαϊκό σύστημα αρίθμησης και ως ΙΖ´ ή ιζ´ στο ελληνικό σύστημα αρίθμησης.

 Το 17 είναι ένας πρώτος αριθμός, αφού οι μόνοι φυσικοί διαιρέτες του είναι 1 και 17, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 19. Το 17 μαζί με το 19 είναι δίδυμοι πρώτοι αριθμοί. Στη γεωμετρία, το δεκαεπτάγωνο είναι πολυγωνικό σχήμα. Αποτελεί τον τρίτο αριθμό Φερμά της μορφής F n = 2 ( 2 n ) + 1 {\displaystyle F_{n}=2^{(2^{n})}+1} . Ο δεύτερος είναι ο 5 και ο τέταρτος ο 257. Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Οι τετραγωνικές ρίζες του 17 είναι δύο άρρητοι αριθμοί, ίσοι κατά προσέγγιση με ±4,1231056256176605498214098559741 17! = 17·16·15·14·13·12·11·10·9·8·7·6·5·4·3·2 = 355.687.428.096.000 217 = 17↑↑2 = 1717 = 827.240.261.886.336.764.177 Ο ατομικός αριθμός 17 αντιστοιχεί στο χλώριο. Η μοριακή μάζα 17 (κατά προσέγγιση μονάδας) αντιστοιχεί (μεταξύ άλλων και) στην αμμωνία. Η ομάδα 17 του περιοδικού πίνακα των χημικών στοιχείων αντιστοιχεί στην VIIIA ομάδα, δηλαδή την ομάδα των αλογόνων.
Σταθαίικα Αργολίδας

Τα Σταθαίικα (παλαιότερα: Σταθέϊκα) είναι πεδινό χωριό του νομού Αργολίδας. Είναι κτισμένα σε υψόμετρο 100 μέτρων στους πρόποδες του όρους Μπραχριάμι επάνω στον Αργολικό κάμπο. Οι κάτοικοι του Βρουστίου είναι αυτοί που δημιούργησαν τα Σταθαίικα. Αποτελούν την έδρα της κοινότητας Βρουστίου και υπάγονται διοικητικά στην δημοτική ενότητα Κουτσοποδίου του δήμου Άργους - Μυκηνών της Περιφέρειας Πελοποννήσου. Απέχουν έξι χιλιόμετρα απο το Κουτσοπόδι και 7,5 απο το Άργος. Στην απογραφή του 2011 είχαν 240 μόνιμους κατοίκους.

 Πιστεύεται πως η ονομασία του χωριού προήλθε απο την φράση «στα θεϊκά» που απαντούσαν οι κάτοικοι όταν τους ρωτούσαν που έμεναν. Αυτό οφείλεται στην εύφορη τοποθεσία και στην ωραία θέα που έχει το χωριό. Τα Σταθαίικα υπήρξαν παλιά τα χειμαδιά των κατοίκων του Βρουστίου. Απο την δεκαετία του 1920 αλλά κυρίως μεταπολεμικά οι κάτοικοι του Βρουστίου μετακινήθηκαν μόνιμα στα Σταθαίικα και δημιούργησαν τον σημερινό οικισμό. Εγκατέλειψαν την παραδοσιακή μετακινούμενη κτηνοτροφία και ασχολήθηκαν με την καλλιέργεια εσπεριδοειδών και ελιών κυρίως. Ενώ απο το 1940 ο πληθυσμός του Βρουστίου έχει συρρικνωθεί σημαντικά ο πληθυσμός των Σταθαίικων έχει αυξηθεί σε πάρα πολύ μεγάλο βαθμό. Τα Σταθαίικα αναγνωρίστηκαν ως ανεξάρτητος οικισμός στην απογραφή του 1928. Ο πληθυσμός του οικισμού υπήρξε σταθερός τις πρώτες δύο δεκαετίες μετα την αναγνώριση του αλλά γνώρισε σημαντική πληθυσμιακή ανάπτυξη τις επόμενες δεκαετίες.
Βραβεία της Ένωσης Κριτικών Κινηματογράφου της Νέας Υόρκης 1947

Τα 13α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards),που ανακοινώθηκαν στις 28 Δεκεμβρίου 1947, απονεμήθηκαν στις 29 Ιανουαρίου 1948, τιμώντας την καλύτερη κινηματογραφική παραγωγή του 1947.

 Καλύτερη Ταινία: Συμφωνία ΚυρίωνΚαλύτερη Σκηνοθεσία: Ελία Καζάν - Συμφωνία ΚυρίωνΚαλύτερος Α' Ανδρικός Ρόλος: Γουίλιαμ Πάουελ - Life with Father και The Senator Was IndiscreetΚαλύτερος Α' Γυναικείος Ρόλος: Ντέμπορα Κερ - Μαύρος Νάρκισσος και The AdventuressΚαλύτερη Ξενόγλωσση Ταινία: To Live in Peace (Vivere in pace) Ο Επίσημος ιστότοπος
Σταύρος Κουχτσόγλους

Ο Σταύρος Κουχτσόγλους (1878-1949) ήταν Έλληνας αναρχοσυνδικαλιστής με συνδικαλιστική δράση στην Ελλάδα και στην Αίγυπτο. Πήρε μέρος στο Ιδρυτικό συνέδριο της ΓΣΕΕ. Το 1920 συνεργαζόταν με Βενιζελικούς συνδικαλιστές και έγραφε στην εφημερίδα Άμυνα.

 Γεννήθηκε το 1878 στην Κωνσταντινούπολη. Από νεαρός εργάσθηκε ως τσιγαράς (εξειδικευμένος εργάτης της σιγαροποιίας) και, στον Πειραιά, ως ναυτεργάτης ταξίδεψε πολύ και πήρε μέρος ως εθελοντής σε τάγματα των Γαριβαλδινών, όπου και πολέμησε. Επηρεάστηκε από τους θεωρητικούς του αναρχισμού και έγινε αναρχικός. Στην Αλεξάνδρεια της Αιγύπτου είχε αναρχική δράση ενώ δούλευε στο εργοστάσιο Τσανακλή ως σιγαροποιός. Το 1912 έγραψε την μπροσούρα Κάτω η Μάσκα ενώ παράλληλα έγραφε κείμενα στα Ελληνικά που δημοσιεύονταν στην Ιταλική αναρχική εφημερίδα Idea, εκεί γνωρίστηκε και συνεργάστηκε με τον αναρχικό Ερρίκο Μαλατέστα. Ύστερα από διώξεις των Αιγυπτιακών αρχών -μετά το 1912- επέστρεψε στην Ελλάδα μαζί με άλλους γνωστούς Έλληνες αναρχοσυνδικαλιστές και σιγαροποιούς. Εγκαταστάθηκε στην Αθήνα όπου είχε ενεργή συνδικαλιστική δράση ως πρόεδρος σωματείων σιγαροποιών. Το 1918 συμμετείχε στο ιδρυτικό συνέδριο της ΓΣΕΕ όπου υποστήριξε την αναρχοσυνδικαλιστική τάση του Κώστα Σπέρα με κύριο αίτημα η ομοσπονδία να κρατηθεί μακριά από τα πολιτικά ζητήματα και να έχει ενασχόληση μόνο με εργατικά ζητήματα, η οποία μειοψήφησε. Το 1920 ζούσε στο Βόλο και έγραφε κείμενα ως συνεργάτης στην Βενιζελική εργατοσυνδικαλιστική εφημερίδα Άμυνα του Ηρακλή Αποστολίδη, ενώ υποστήριξε και τη θεωρούμενη ως διασπαστική ηγεσία της ΓΣΕΕ των Βενιζελικών συνδικαλιστών. Στις Ελληνικές βουλευτικές εκλογές του 1920 διαχώρισε τη θέση του από αυτή της εφημερίδας Άμυνας να ψηφίσουμε τους αστούς κατά συμπαθείας και προπαγάνδισε την Αποχή. Το κείμενο Δεν ψηφίζω που διαχώρισε τη θέση του, δημοσιεύτηκε μια ημέρα μετά τις εκλογές και λίγο πριν κλείσει από την λογοκρισία η εφημερίδα Άμυνα. Πέθανε σε γηροκομείο το 1949. Κουχτσόγλου Σταύρος, Πόλη: Θεσσαλονίκη Χρονολογία έκδοσης 2010
Σου Ουόνγκ

Η Σου Ουόνγκ (αγγλ:Sue Wong, Κίνα, Απρίλιος 1949) είναι Αμερικανίδα σχεδιάστρια μόδας κινεζικής καταγωγής. Είναι γνωστή κυρίως για τις δημιουργίες της που αποτελούν μια σύνθεση σύγχρονων τάσεων με στυλιστικές επιλογές βασισμένες στη μόδα του παλιού Χόλιγουντ.

 Γεννήθηκε τον Απρίλιο του 1949 σε μια απομονωμένη αγροτική περιοχή της νότιας Κίνας. Όταν η ίδια ήταν πέντε ετών, διέφυγε μαζί με την μητέρα της από την κομμουνιστική Κίνα, καταφεύγοντας αρχικά στο Χονγκ Κονγκ ενώ τον επόμενο χρόνο μετανάστευσε στις ΗΠΑ και εγκαταστάθηκε στο Λος Άντζελες. όπου επανασυνδέθηκε με τον πατέρα της που βρισκόταν εκεί από χρόνια ως μετανάστης.Σε νεαρή ηλικία κέρδισε υποτροφία από την εταιρεία ένδυσης Arpeja και σε λιγότερο από ένα χρόνο αντάλλαξε την υποτροφία για μια θέση σχεδιάστριας στο αθλητικό τμήμα της εταιρείας. Γρήγορα κατάφερε να αναδειχτεί σε βαθμό που προσπάθησε να ανοίξει δική της εταιρεία, όμως τα οικονομικά της προβλήματα σε συνδυασμό με ένα πολυδάπανο διαζύγιο από τον πρώην σύζυγό της, με τον οποίο είχαν αποκτήσει δύο παιδιά, την οδήγησαν στην οικονομική δυσπραγία. Επέστρεψε στην προηγούμενη εταιρεία πετυχαίνοντας την οικονομική της ανόρθωση αλλά και συμβάλλοντας στην αύξηση των κερδών της εταιρείας Έπειτα είχε μια εκ νέου αποτυχημένη προσπάθεια για να δημιουργήσει τη δική της εταιρεία, πράγμα που κατάφερε οριστικά το 1984, καταφέρνοντας σταδιακά να αναδειχτεί σε ένα από τα μεγαλύτερα ονόματα στο χώρο της μόδας. Οι δημιουργίες της αποτελούν μια σύνθεση σύγχρονων τάσεων με στυλιστικές επιλογές βασισμένες στη μόδα του παλιού Χόλιγουντ και έχουν κατά καιρούς επιλεγεί από διάφορα ονόματα της βιομηχανίας του θεάματος όπως η Αν Χάθαγουεϊ, η Τζέσικα Μπίελ, η Μάιλι Σάιρους και η Τέιλορ Σουίφτ. Sue Wong – Fashion, Beauty and Bliss. Αρχειοθετήθηκε 2015-03-13 στο Wayback Machine. SUE WONG. In the World of Sue Wong, the Dress Is Making a Comeback and That's No Pipe Dream. Αρχειοθετήθηκε 2016-06-29 στο Wayback Machine.
Παρκ Εξτενσιόν

Το Παρκ Εξτενσιόν (γαλλικά: Parc-Extension) είναι γειτονιά στην πόλη του Μοντρεάλ στο Κεμπέκ. Βρίσκεται στο δήμο Βιλραί–Σαιντ-Μισέλ–Παρκ-Εξτενσιόν και έχει έχει πληθυσμό 33.800 κατοίκους και έκταση 1,6 τετραγωνικά χιλιόμετρα. Το όνομα προέρχεται από το γεγονός ότι βρίσκεται στο βόρειο άκρο της Λεωφόρου Παρκ (Park Avenue) και αποτελεί κυριολεκτικά «προέκταση (η οποία λέξη στα γαλλικά είναι extension)» της οδικής αρτηρίας. Η περιοχή είναι γνωστή από τους ντόπιους ως «Παρκ Εξ (Park Ex)».

 Η Μαρία Δέρος είναι ο δημοτικός σύμβουλος που εκπροσωπεί το Παρκ Εξτενσιόν. Εκλέχτηκε υπό το Vision Montreal το 1998 και επανεκλέχθηκε σε κάθε δημοτική εκλογή από τότε, συμπεριλαμβανομένων των πιο πρόσφατων εκλογών το 2017, στις οποίες έβαλε υποψηφιότητα για το Équipe Denis Coderre. Μετά την ήττα του Coderre στην κούρσα δήμαρχων, το κόμμα της μετονομάστηκε σε Ensemble Montréal. Πρώην δημοτικοί σύμβουλοι Κωνσταντίνος Γεωργούλης Σταύρος Ζαγάκος Σοφοκλής Ρασούλης Δημήτριος ΜανωλάκοςΗ περιοχή αποτελεί μέρος του δήμου Βιλραί–Σαιντ-Μισέλ–Παρκ-Εξτενσιόν. Η περιοχή αποτελεί μέρος της ακόλουθης ομοσπονδιακής εκλογικής περιφέρειας: ΠαπινώΑποτελεί μέρος της ακόλουθης επαρχιακής εκλογικής περιφέρειας: Λωριέ-Ντοριόν Το Άγαλμα των Ελλήνων μεταναστών, ένα δώρο από την ελληνική κοινότητα του Μόντρεαλ στην Πόλη του Μόντρεαλ. Η βιβλιοθήκη του Παρκ Εξτενσιόν στο κοινοτικό κέντρο Ουίλιαμ Χίνγκστον. Τα πρώην στούντιο για το CFCF-TV, τώρα το δημοτικό δημαρχείο του Βιλραί–Σαιντ-Μισέλ–Παρκ-Εξτενσιόν. Ο Ελληνορθόδοξος Ιερός Ναός στο Σαιντ-Ρος της Κοίμησης της Θεοτόκου. (Αυτή τη στιγμή ξαναχτίζεται μετά από πυρκαγιά) Η Αρένα Χάουι Μόρενζ (επίσης γνωστή ως Αρένα Ριπάμπλικ). Το Ελληνικό Φεστιβάλ στο Σαιντ Ρος (15 Αυγούστου).
Άλεξ Ράιλι

Ο Κέβιν Ρόμπερ Κίλεϊ, Jr. (Kevin Robert Kiley Jr., 28 Απριλίου 1981) είναι Αμερικανός παλαιστής, περισσότερο γνωστός με το ψευδώνυμο που χρησιμοποιεί στα ρινγκ "Άλεξ Ράιλι". Αυτή την περίοδο είναι δεσμευμένος με συμβόλαιο στην εταιρεία WWE.

 Πριν την ενασχόλησή του με την επαγγελματική πάλη, ο Ράιλι, ασχολήθηκε στο πανεπιστήμιο που σπούδασε στην Βοστώνη, με το ράγκμπι. Από το 2001 έως το 2006 έπαιξε εκεί. Στην συνέχεια τον κέρδισε η πάλη και το 2007 υπέγραψε συμβόλαιο συνεργασίας με το WWE. Αμέσως, λόγω της απειρίας του στον χώρο, ξεκίνησε εκπαίδευση στην θυγατρική εταιρεία Florida Championship Wrestling, αλλά σύντομα εκεί εντυπωσίασε και κατέκτησε μια φορά τον μεγάλο τίτλο της οργάνωσης. Τον Ιούνιο του 2010, προωθήθηκε στο κύριο ρόστερ, μέσω της συμμετοχής του στο NXT της δεύτερης σεζόν, όπου τερμάτισε τρίτος. Μέντοράς του στο σόου, ήταν ο Μιζ, με τον οποίο στην συνέχεια έγινε ομάδα, ή καλύτερα, έγινε ο ακόλουθός του. Μετά από αρκετούς μήνες, η φιλία τους, μετατράπηκε σε κόντρα και τερματίστηκε μόλις ο Ράιλι πήρε την εκδίκησή του. Από τον Απρίλιο του 2011, συνεχίζει μόνος του, έχοντας μερικούς σημαντικούς αγώνες και για κάποιον τίτλο υπό διεκδίκηση. Προφίλ: Άλεξ Ράιλι στο WWE.com
Κίνδυνος αγοράς

Ο Κίνδυνος αγοράς είναι ο κίνδυνος μείωσης της αξίας μιας επένδυσης εξαιτίας αλλαγών στους παράγοντες που διαμορφώνουν την αξία της αγοράς. Τέσσερις τυπικοί παράγοντες είναι: ο χρηματιστηριακός κίνδυνος ή ο κίνδυνος αλλαγής των τιμών των μετοχών ο κίνδυνος επιτοκίου ή ο κίνδυνος αλλαγής των επιτοκίων ο νομισματικός κίνδυνος ή ο κίνδυνος πως οι συναλλαγματικές ισοτιμίες θα αλλάξουν ο κίνδυνος εμπορευμάτων, δηλαδή ο κίνδυνος της αλλαγής τιμών των εμπορευμάτων (όπως πετρέλαιο,μέταλλα)

 Ο κίνδυνος αγοράς μετράται τυπικά χρησιμοποιώντας τη μεθοδολογία που δίνει το μέτρο Αξία σε Κίνδυνο (Value at Risk ή VaR). Ο κίνδυνος αγοράς μπορεί να αντιπαρατεθεί με τον Μη Συστημικό Κίνδυνο, που μετρά τον κίνδυνο της μείωσης της αξίας κάποιου περιουσιακού στοιχείου εξαιτίας αλλαγών σε μια συγκεκριμένη βιομηχανία ή τομέα, εν αντιθέσει με την μείωση του εξαιτίας μιας πιο ευρείας κίνησης της αγοράς. Κίνδυνος αγοράς: εκτίμηση με μέτρα Αξίας σε Κίνδυνο (Value at Risk ή VaR) σε λογισμικό ελεύθερου κώδικα Κίνδυνος αγοράς και μέτρα Value at Risk, παρουσίαση Συστηματικός και μη Συστηματικός Κίνδυνος
Σελινώδη

Τα Σελινώδη (λατ. Apiales) είναι τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο αστερίδων (asterids). Η τάξη των Σελινώδων περιλαμβάνει 7 οικογένειες, 494 γένη και 5489 είδη.

 Σύμφωνα με το σύστημα APG IV (2016) η τάξη των Σελινώδων περιλαμβάνει τις εξής οικογένειες: Apiaceae - Σελινοειδή Araliaceae - Αραλιοειδή Griseliniaceae Myodocarpaceae Pennantiaceae Pittosporaceae - Πιττοσποροειδή Torricelliaceae Παρακάτω παρατίθεται το κλαδόγραμμα του κλάδου των αστερίδων που δείχνει υποθετικές συγγενικές σχέσεις της τάξεως των Σελινώδων σύμφωνα με το σύστημα APG IV (2016)
Άγιος Αθανάσιος Δράμας

Ο Άγιος Αθανάσιος (πρώην Μπόριανη) είναι κωμόπολη του δήμου Δοξάτου στον νομό Δράμας της περιφέρειας Ανατολικής Μακεδονίας και Θράκης. Σύμφωνα με την απογραφή του 2021 ο πληθυσμός του ανέρχεται στους 2746 κατοίκους.

 Ο Άγιος Αθανάσιος βρίσκεται νοτιοανατολικά της Δράμας σε απόσταση 13 χιλιομέτρων από το κέντρο της. Μέχρι το 1927 ονομαζόταν Μπόριανη οπότε μετονομάστηκε σε Άγιος Αθανάσιος. Μέχρι τα τέλη του 19ου αιώνα αναφερόταν ως ένας αμιγώς μουσουλμανικός πληθυσμός, στον οποίο εγκαταστάθηκαν εκείνη την περίοδο βλαχόφωνοι Έλληνες από την περιοχή του Ζαγορίου. Περιήλθε στο ελληνικό κράτος κατά τη διάρκεια των Βαλκανικών Πολέμων και σύμφωνα με στατιστική του 1913 είχε πληθυσμό 583 κατοίκων (289 άνδρες και 294 γυναίκες).Στις αρχές της δεκαετίας του 1920, η ανταλλαγή πληθυσμών μεταξύ Ελλάδας και Τουρκίας είχε ως επακόλουθο την αποχώρηση των μουσουλμάνων από τον οικισμό, στον οποίο εγκαταστάθηκαν Έλληνες πρόσφυγες από τις περιοχές της Καππαδοκίας, του Πόντου, της Ανατολικής Θράκης και της Ιωνίας. Ακόμη, στη Μπόριανη εγκαταστάθηκαν και Έλληνες από τη Βουλγαρία (συγκεκριμένα από τον γεωγραφικό χώρο της Ανατολικής Ρωμυλίας).Κατά τη διάρκεια του Β΄ Παγκοσμίου Πολέμου, μετά την κατάληψη της Ελλάδας από τις δυνάμεις του Άξονα, ο Άγιος Αθανάσιος περιήλθε το 1941 μαζί με το μεγαλύτερο μέρος της Ανατολικής Μακεδονίας και της Θράκης στη Βουλγαρία. Τον Αύγουστο του ίδιου έτους εκτοπίστηκαν από τον Άγιο Αθανάσιο ορισμένοι κάτοικοι μετά από απόφαση των κατοχικών αρχών. Παράλληλα, άλλες οικογένειες αποχώρησαν προς τη γερμανοκρατούμενη Ελλάδα, ενώ στην κωμόπολη εγκαταστάθηκαν έποικοι από τη Βουλγαρία.Το βράδυ της 28ης προς 29η Σεπτεμβρίου του 1941 ομάδα Ελλήνων ανταρτών εισήλθε στον Άγιο Αθανάσιο στο πλαίσιο της εξέγερσης της Δράμας σκοτώνοντας τον Βούλγαρο πρόεδρο της κοινότητας και έναν ντόπιο αγροφύλακα-συνεργάτη των δυνάμεων Κατοχής. Για αντίποινα, οι βουλγαρικές δυνάμεις αιχμαλώτισαν αρκετούς κατοίκους της κωμόπολης, οκτώ από τους οποίους εκτελέστηκαν ή απεβίωσαν στις φυλακές. Ο Άγιος Αθανάσιος, απελευθερώθηκε, όπως και η υπόλοιπη Ανατολική Μακεδονία, τον Οκτώβριο του 1944. Τις επόμενες δεκαετίες, αρκετοί κάτοικοι του Αγίου Αθανασίου μετανάστευσαν κινούμενοι είτε προς τα αστικά κέντρα της χώρας είτε προς το εξωτερικό.Διοικητικά, ο Άγιος Αθανάσιος αποτέλεσε μέχρι το 1997 έδρα κοινότητας της επαρχίας Δράμας και στη συνέχεια υπήχθη στον δήμο Δοξάτου, στον οποίο ανήκει μέχρι σήμερα. Ο πολιτιστικός του σύλλογος «Η Βοίράνη» ιδρύθηκε το 1977, δραστηριοποιείται στα θέματα παράδοσης και πολιτισμού με τα χορευτικά του συγκροτήματα αλλά και θεατρικές παραστάσεις. Κάτω από την αιγίδα του συλλόγου λειτουργεί δανειστική βιβλιοθήκη. Σημαντικές στιγμές του συλλόγου ήταν η έκδοση της Βοϊράνης, της διμηνιαίας εφημερίδας που εκδιδόταν από τον Μάιο του 1991 ως τον Μάρτιο του 2001. Στην κωμόπολη λειτουργούν δύο δημοτικά σχολεία και ένα γυμνάσιο. Ο ΜΑΣ Μέγας Αλέξανδρος, καθώς και η ποδοσφαιρική ακαδημία (ΠΑ.ΜΑ.), συνδράμουν στην άθληση των νέων του χωριού. Θανάσης Παπαζώτος (1951-1996), Βυζαντινολόγος και αρχαιολόγος. Τιμόθεος Συμεωνίδης (1963), επίσκοπος της Εκκλησίας των Ελλήνων Παλαιοημερολογιτών («Φλωρινικοί»).
Αλεξάντερ Πέιν

Ο Αλεξάντερ Πέιν (αγγλικά: Constantine Alexander Payne, 10 Φεβρουαρίου 1961) είναι Αμερικανός σκηνοθέτης ταινιών, σεναριογράφος και παραγωγός, γνωστός για τις ταινίες Πολίτης Ρουθ (1996), Η Εκλογή (1999), Σχετικά με τον Σμιντ (2002), Πλαγίως (2004), Οι Απόγονοι (2011) και Nebraska (2013). Τα έργα του χαρκτηρίζονται για το μαύρο χιούμορ τους και τις σατιρικές απεικονίσεις της αμερικάνικης κοινωνίας. Ο Πέιν είναι δύο φορές νικητής του βραβείου Όσκαρ για καλύτερο διασκευασμένο σενάριο και τρεις φορές υποψήφιος για το Βραβείο Όσκαρ Καλύτερου Σκηνοθέτη. Γεννήθηκε και μεγάλωσε στην Αμερικη ενώ οι γονείς του είναι και ελληνικής καταγωγής.

 Πολίτης Ρουθ (Citizen Ruth, 1996) Σκάνδαλα στα θρανία (Election, 1999) Σχετικά με τον Σμιντ (About Schmidt, 2002) Πλαγίως (Sideways, 2004) Οι Απόγονοι (The Descendants, 2011) Nebraska (2013) Τζουράσικ Παρκ 3 (Jurassic Park III, 2001) Ο Κύριος του Κυρίου (I Now Pronounce You Chuck and Larry, 2007) Η Δολοφονία του Ρίτσαρντ Νίξον (The Assassination of Richard Nixon, 2004) Ο Βασιλιάς και ο Θησαυρός (King of California, 2007) The Savages (2007) Ανασφάλειες Ζωής (Cedar Rapids, 2011) Carmen (1985) Paris, je t'aime (μέρος "14th arrondissement") (2006) The Passion Of Martin (1991) "The Coffee Table, Coffee Table book"[1] ,James Zemaitis (a Coffee table book) "The "The Sideways Guide to Wine and Life" with Jim Taylor and illustrated by Rex Pickett AlexanderPayne.net - A Revolutionary American Filmmaker "The 'Quirky' New Wave". Alternate Takes Film Streams non-profit film theater in Omaha, Nebraska, which has Payne on the Board of Directors Nebraska Life magazine article on Scottsbluff, Nebraska movie theater saved with the help of Alexander Payne
Πρόεδρος του Κοσσυφοπεδίου

Η Πρόεδρος της Δημοκρατίας του Κοσσυφοπεδίου (Αλβανικά: Presidenti i Republikës së Kosovës, Σερβικά: Predsednik Republike Kosovo) είναι ο επικεφαλής του κράτους της Δημοκρατίας του Κοσσυφοπεδίου. Η Πρόεδρος εκλέγεται έμμεσα, από την Εθνική Συνέλευση, σε μια μυστική ψηφοφορία όπου ένας υποψήφιος πρέπει να έχει τα δύο τρίτα των αντιπρόσωπων της Εθνοσυνέλευσης. Αν κανένας υποψήφιος δεν φτάσει στην πλειοψηφία των δύο τρίτων, στην τρίτη ψηφοφορία ο υποψήφιος με απλή πλειοψηφία θα εκλεγεί.Η ψηφοφορία στη Συνέλευση θα πρέπει να λάβει χώρα, όχι αργότερα από ένα μήνα πριν την λήξη της θητείας του κάθε Προέδρου. Αυτός ή αυτή χρησιμεύει για πέντε έτη, άπαξ ανανεώσιμη θητεία.

 Ο πρώτος μεταπολεμικός πρόεδρος, ο οποίος υπηρέτησε μέχρι τον θάνατό του τον Ιανουάριο του 2006, ήταν ο Ιμπραήμ Ρούγκοβα. Ο διάδοχός του ήταν ο Φατμίρ Σεϊντίου. Όταν ο Σεϊντίου παραιτήθηκε στις 27 Σεπτεμβρίου 2010, ο Γιακούπ Κρασνίκι υπηρέτησε ως υπηρεσιακός πρόεδρος. Στις 22 Φεβρουαρίου 2011, ο Μπεγκιέτ Πατσόλλι εκλέχθηκε ως πρόεδρος του Κοσσυφοπεδίου, κίνηση η οποία κρίθηκε γρήγορα ως αντισυνταγματική. Στις 4 Απριλίου 2011, ο Μπεγκιέτ Πατσόλλι παραιτήθηκε και αποφασίστηκε ότι ένας άλλος υποψήφιος θα εκλεγεί για μια θητεία ενός έτους. Μια συνταγματική μεταρρύθμιση που θα πραγματοποιηθεί, θα επιτρέψει την λαϊκή ψήφο για τον πρόεδρο το 2013. Στις 7 Απριλίου 2011, η Ατιφέτε Γιαχιάγκα, Υπαρχηγός της Αστυνομίας του Κοσσυφοπεδίου, , με το βαθμό του υποστρατήγου, εξελέγη Πρόεδρος. ΟΚΚ ΟΚΚ Κόμματα ΔΟΚ ΔΟΚ Κόμματα ΔΟΚ ΔΟΚ ΔΟΚ ΔΟΚ ΔΚΚ ΔΚΚ ΣΝΚ ΣΝΚ Ανεξάρτητος Ανεξάρτητος Πρόεδρος της Προεδρίας της Σοσιαλιστικής Αυτόνομης Περιφέρειας του Κοσσυφοπεδίου Πρωθυπουργός του Κοσσυφοπεδίου Ειδικός Αντιπρόσωπος του Γενικού Γραμματέα για το Κοσσυφοπέδιο Πρόεδρος του Κοσσυφοπεδίου Επίσημη ιστοσελίδα
Τετρακυκλάνιο

Το τετρακυκλάνιο (αγγλικά quadricyclane) είναι οργανική χημική ένωση, που περιέχει άνθρακα και υδρογόνο, με μοριακό τύπο C7H8. Πιο συγκεκριμένα, είναι τεταμένος πολυκυκλικός υδρογονάνθρακας που χρησιμοποιήθηκε ως πρόσθετο για προωθητικά πυραύλων και σε φωτοβολταϊκά συστήματα. Ωστόσο, οι εφαρμογές του είναι περιορισμένες, γιατί η ένωση αποσυνθέτεται σε σχετικά χαμηλές θερμοκρασίες (κάτω των 400 °C).

 Το τετρακυκλάνιο παράγεται με (φωτοχημική) διέγερση νορβοναδιένιου (δηλαδή 2,5-δικυκλο[2.2.1]επταδιένιου), με την παρουσία της κετόνης του Μισλέρ (Michler's ketone) ή της αιθυλοκετόνης του Μισλέρ (ethyl Michler's ketone). Άλλοι ευαισθητοποιητές, όπως προπανόνη, βενζοφαινόνη, ακετοφαινόνη και άλλοι, μπορούν επίσης να χρησιμοποιηθούν, αλλά η απόδοση της αντίδρασης φωτοϊσομερείωσης είναι έτσι χαμηλότερη. Η απόδοση είναι υψηλότερη αν χρησιμοποιηθεί πρόσφατα αποσταγμένο νορβοναδιένιο, αλλά και τα εμπορικά αντιδραστήρια επαρκούν για την πραγματοποίησή της. Το τετρακυκλάνιο έχει μεγάλη ενέργεια παραμόρφωσης δεσμών, που υπολογίστηκε σε 78,7 kcal/mol. Ο ισομερισμός του τετρακυκλανίου σε νορβοναδιένιο διεξάγεται, σε (σχετικά) χαμηλές θερμοκρασίες, ακόμη και χωρίς τη χρήση καταλύτη. Εξαιτίας της πολύ τεταμένης δομής του και της (σχετικής πάντα) θερμικής σταθερότητάς του, το τετρακυκλάνιο έχει μελετηθεί πολύ. Παρουσία καταλύτη, το νορβοναδιένιο μετατρέπεται σε τετρακυκλάνιο, με τη βοήθεια υπεριώδους ακτινοβολίας μήκους κύματος περί τα 300 nm. Όταν το τετρακυκλάνιο ξαναμετατρέπεται σε νορβοναδιένιο εκλύεται η ενέργεια παραμόρφωσης του τετρακυκλάνιου σε μορφή θερμότητας (ΔH = −89 kJ/mol). Η αντίδραση αυτή έχει προταθεί να χρησιμοποιείται για την (προσωρινή) αποθήκευση ηλιακής ενέργειας. Ωστόσο, υπάρχει το πρόβλημα ότι με την αντίδραση αυτή αποθηκεύεται η ηλιακή ενέργεια που έχει μήκη κύματος περί τα 300 nm, ενώ το μεγαλύτερο μέρος της ηλιακής ενέργειας εκπέμπεται σε μήκη κύματος μεγαλύτερα από 400 nm. Επίσης, η σχετική σταθερότητα και το σχετικά μεγάλο ενεργειακό περιεχόμενο χημικής ενέργειας που αποθηκεύει ως ενέργεια παραμόρφωσης κάνει την ένωση ενδιαφέρουσα ως πρόσθετο προωθητικό ή και ως καύσιμο. Ωστόσο, και πάλι, το τετρακυκλάνιο δίνει αντίδραση θερμικής αποικοδόμισης σε σχετικά χαμηλές θερμοκρασίες (μικρότερες από 400°C). Αυτό το μειονέκτημα περιορίζει τις εφαρμογές του, καθώς τα συστήματα προώθησης μπορεί να χρειάζεται να λειτουργούν και σε θερμοκρασίες που ξεπερνούν ακόμη και τους 500°C. Το τετρακυκλάνιο αντιδρά έντονα με το αιθανικό οξύ (CH3COOH) δίνοντας ένα μίγμα από αιθανικό νορτρικυκλικό αιθυλεστέρα και αιθανικό εξωνορβορνυλεσττέρα. Το τετρακυκλάνιο αντιδρά επίσης με πολλά διενόφιλα, σχηματίζοντας σύμπλοκα 1:1. Ν. Αλεξάνδρου, Γενική Οργανική Χημεία, ΘΕΣΣΑΛΟΝΙΚΗ 1985: Σελ.126, 6.1. Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991 SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999 Ασκήσεις και προβλήματα Οργανικής Χημείας Ν. Α. Πετάση 1982 Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991
Πεντάβρυσο Καστοριάς

Το χωριό Πεντάβρυσο ή Πεντάβρυσος Καστοριάς βρίσκεται σε απόσταση 16 χιλιομέτρων και ΝΔ από την πόλη της Καστοριάς, σε υψόμετρο 790 μέτρων και έχει πληθυσμό 599 κατοίκους (με βάση την απογραφή πληθυσμού του 2011).

 Από την ανεύρεση διαφόρων αρχαιοτήτων μαρτυρείται η ύπαρξη ρωμαϊκού οικισμού στο ισοπεδωμένο σήμερα ύψωμα «Άγιος Σπυρίδωνας», σε απόσταση ενός μόνο χιλιομέτρου από το σημερινό χωριό. Στην Πεντάβρυσο, το καλοκαίρι του 1999, ανακαλύφθηκε από αρχαιολόγους το αρχαιότερο επιτύμβιο ανάγλυφο της Άνω Μακεδονίας και ένα από τα καλύτερα κλασικά έργα (με γυναικεία μορφή) που έχουν ποτέ ανακαλυφθεί σ` ολόκληρη τη μακεδονική επικράτεια. Η παλιά ονομασία του είναι Ζελεγκόσδη και έτσι αναφέρεται το 1918 στο ΦΕΚ 259Α - 29/12/1918 να ορίζεται έδρα της ομώνυμης κοινότητας που τότε ανήκε στο νομό Φλωρίνης. Το 1928 με το ΦΕΚ 156Α - 08/08/1928 μετονομάστηκε σε Πεντάβρυσο. Ο Σύλλογος Φίλων Περιβάλλοντος του χωριού διοργανώνει κάθε Ιούλιο εκδηλώσεις στο βουνό Προφήτης Ηλίας. Από αθλητική άποψη δραστηριοποιείται η τοπική ποδοσφαιρική ομάδα, που αγωνίζεται στην Α΄ ερασιτεχνική κατηγορία του πρωταθλήματος της Ε.Π.Σ. Καστοριάς. Το μεγαλύτερο όμως γεγονός στο χωριό είναι οι πολιτιστικές δραστηριότητες του Δεκαπενταύγουστου με έμφαση στις ποντιακές παραδόσεις. Τις δραστηριότητες αυτές διοργανώνει κάθε χρόνο ο Πολιτιστικός Σύλλογος «ο Πόντος» με αποκορύφωμα το διήμερο (συνήθως) γλέντι προσελκύοντας κόσμο από την Ελλάδα και το εξωτερικό που ξεπερνάει τις 5 με 6 χιλιάδες σε αριθμό. Η Τοπική Κοινότητα Πενταβρύσου αριθμούσε 618 κατοίκους το 2011. Συναποτελείται από: το Πεντάβρυσο[ 599 ], έδρα της κοινότητας. το Υψηλό [ 19 ] , σε υψόμετρο 840 μέτρα. Αρχαιολογικό Μουσείο Άργους Ορεστικού Ιστοσελίδα Περιφερειακής Ενότητας Καστοριάς, Διαδρομή Ποριά-Χιλιόδενδρο-Τσάκωνη-Πεντάβρυσο-Ομορφιά-Υψηλό-Αυγή Πεντάβρυσος: Το χθες συναντιέται με το σήμερα, Μέσα από εικόνες, γεύσεις και τραγούδια, εκδ. Γυμνασίου Πενταβρύσου-Πρόγραμμα Περιβαλλοντικής εκπαίδευσης, 2004 Ιστοσελίδα The Packard Humanities Institute, Επιγραφές από την Πεντάβρυσο
Ελένη Πέρσι του Νορθάμπερλαντ

Η Ελένη Πέρσι του Νορθάμπερλαντ (Helen Percy of Northumberland, γεννημένη ως Ελένη Μαγδαληνή Γκόρντον-Λέννοξ Helen Magdalan Gordon-Lennox, 13 Δεκεμβρίου 1886 - 13 Ιουνίου 1965) ήταν Βρετανίδα ευγενής.

 Γεννήθηκε στις 13 Δεκεμβρίου 1886, και ήταν κόρη του Κάρολου Γκόρντον-Λέννοξ, 7ου Δούκα του Ρίτσμοντ και της Ισαβέλλας Σοφίας Κρέιβεν. Στις 18 Οκτωβρίου 1911 παντρεύτηκε τον Άλαν Πέρσι, 8ο Δούκα του Νορθάμπερλαντ. Μαζί απέκτησαν έξι παιδιά: τον Λόρδο Ερρίκο Γεώργιο Άλαν (1912-1940), πέθανε κατά τον Β΄ Παγκόσμιο Πόλεμο. τον Λόρδο Χιου Αλτζέρνον (1914-1988), παντρεύτηκε την Ελισάβετ Μόνταγκιου Ντάγκλας Σκοτ. Απέκτησαν 7 παιδιά. την Λαίδη Ελισάβετ Ίβη (1916-2008), παντρεύτηκε τον Ντάγκλας Ντάγκλας-Χάμιλτον. Απέκτησαν 5 παιδιά. την Λαίδη Νταϊάνα Εβελίνα (1917-1978), παντρεύτηκε τον Ιωάννη Έγκερτον του Σάδερλαντ. Δεν απέκτησαν παιδιά. τον Λόρδο Ριχάρδο Κάρολο (1921-1989), παντρεύτηκε την Σάρα Νόρτον. Απέκτησαν 2 παιδιά. τον Λόρδο Τζέφρεϊ Γουλιέλμο (1925-1984), παντρεύτηκε την Μαίρη Ελισάβετ Λι. Απέκτησαν 1 παιδί.Ήταν Κυρία επί των Ενδυμάτων της Βασιλομήτωρ Ελισάβετ, από το 1937 έως το 1964 και διορίστηκε Κυρία Μεγαλόσταυρου του Βασιλικού Βικτωριανού Τάγματος το 1938.Πέθανε στις 13 Ιουνίου 1965 σε ηλικία 78 ετών.
SkyGreece Airlines

Η SkyGreece Airlines ήταν μια καναδοελληνική αεροπορική εταιρία που ιδρύθηκε στην Αθήνα το 2012. Η εταιρία έχει τα κεντρικά γραφεία της στο Μαρκόπουλο Μεσογαίας και ετοιμάζει βάση στον Διεθνή Αερολιμένα Αθηνών. Η εταιρεία διέκοψε τη λειτουργία της στις 27 Αυγούστου 2015.

 Η SkyGreece Airlines ιδρύθηκε στην Αθήνα τον Οκτώβριο του 2012, από ομάδα Ελληνοκαναδών επιχειρηματιών με εκτενή εμπειρία στην αεροπορία και τον τουρισμό. Ήταν μετοχική εταιρία με τα κεντρικά γραφεία της στην Αθήνα και επιπλέον γραφεία στη Νέα Υόρκη, το Τορόντο και το Μόντρεαλ.Κατά την εταιρεία, κύρια αποστολή της ήταν να συνδέσει τον απόδημο Ελληνισμό με την πατρίδα του, προσφέροντας απευθείας πτήσεις μεταξύ Ελλάδας και Βόρειας Αμερικής, με σχέδιο να προσφέρει πτήσεις και προς Νότιο Αφρική. Επιπλέον, στόχος της εταιρίας ήταν να προσφέρει «αυθεντική ελληνική φιλοξενία». Από τότε (2012), δεν υπήρξε άλλη ενημέρωση ή ανακοίνωση από την εταιρία. Η SkyGreece Airlines ξεκίνησε τις πτήσεις της, μόλις ολοκληρώθηκε η πιστοποίηση στον Καναδά και τις Η.Π.Α., χρησιμοποιώντας αεροσκάφος Boeing 767-300ER. Το πρώτο αεροσκάφος που αγοράστηκε από την εταιρία τον Ιούνιο του 2013, ήταν ένα πρώην αεροσκάφος της Martinair. Προτού αρχίσει τις πτήσεις προς τη Βόρειο Αμερική, εκτελούσε ναυλωμένες πτήσεις προς Σομαλία, Ερυθραία, Σουηδία και Ηνωμένο Βασίλειο. Επίσης, εκτέλεσε κάποιες πτήσεις κατά τη περίοδο του μουσουλμανικού Χατζ για την Royal Air Maroc και κάποιες ακόμη πτήσεις για την Air Madagascar. Η παρθενική πτήση πραγματοποιήθηκε στις 23 Μαΐου 2015 από το Μόντρεαλ και το Τορόντο μέ ένα μισθωμένο αεροσκάφος της ισπανικής εταιρείας Privilege Style. Σε σύντομο διάστημα η εταιρεία αντιμετώπισε πρόβλημα απώλειας πίεσης στο αεροσκάφος της κατά τη διάρκεια πτήσης και επέστρεψε στο αεροδρόμιο Αθηνών. Η SkyGreece επίσης εγκαινίασε τις πτήσεις προς Νέα Υόρκη και Θεσσαλονίκη, με αρκετές μέρες ματαιώσεων λόγω των τραπεζικών κεφαλαιακών ελέγχων και την έλλειψη χρημάτων για αγορά καυσίμων. Η εταιρεία αναγκάστηκε να ακυρώσει κάποιες από τις πτήσεις της κυρίως προς Νέα Υόρκη, δηλώνοντας επιχειρησιακά προβλήματα και κεφαλαιακούς ελέγχους. Το δρομολόγιο εκτελούνταν μέσω μιας βουλγαρικής αεροπορικής εταιρείας ονόματι BH Air με ένα Airbus A330 για το οποίο η διοίκηση της SkyGreece δεν κατάφερε να πληρώσει τη BH Air. Κατά τη διάρκεια του Αυγούστου 2015, η εταιρεία αντιμετώπισε ακόμη ένα σοβαρό τεχνικό πρόβλημα στο αεροσκάφος της, το οποίο ήταν μια θραύση στο κόκπιτ. Το γεγονός αυτό ανάγκασε το αεροσκάφος να βρίσκεται προσεδαφισμένο στο Ζάγκρεμπ και το πρόγραμμα πτήσεων να καθυστερήσει αρκετές μέρες. Μετά το πρόβλημα αυτό, όλες οι πτήσεις ακυρώθηκαν, κάτι που προκάλεσε αποκλεισμούς επιβατών, στους οποίους δεν υπήρχε βοήθεια από την εταιρεία και την διοίκηση της η οποία καταλόγιζε ευθύνες σε άλλους για το θέμα αυτό. Μάλιστα ένας από αυτούς παραιτήθηκε ενώ βρισκόταν σε διακοπές στην Ελλάδα. Η Skygreece είχε προσωπικό 160 ατόμων με τα 100 από αυτά να βρίσκονται στην Ελλάδα και τα 60 να είναι προσωπικό πληρώματος.
Μάρι Κιβινιέμι

Η Μάρι Κιβινιέμι γεννήθηκε στις 27 Σεπτεμβρίου 1968 είναι Φινλανδή πολιτικός και πρωθυπουργός της χώρας από το 2010 έως και το 2011, είναι η δεύτερη γυναίκα πρωθυπουργός της Φινλανδίας, μετά την Ανέλι Γιαατενμάκι.

 Η Κιβινιέμι γεννήθηκε και μεγάλωσε στην αγροτική Νότια Οστροβοθνιά, ενώ ο πατέρας της και η μητέρα της ήταν αγρότες στο επάγγελμα. Ως έφηβη όπου σπούδαζε στο γυμνάσιο, πέρασε ένα χρόνο από τη ζωή της στη Γερμανία, στα πλαίσια ανταλλαγής μαθητών. Σπούδασε στο Πανεπιστήμιο του Ελσίνκι οικονομικά. Ενώ το 1994 έλαβε το μεταπτυχιακό της πάνω στις πολιτικές επιστήμες. Η Κιβινιέμι ξεκίνησε να ασχολείται με την πολιτική, αφού στις Γενικές εκλογές του 1991 έβαλε υποψηφιότητα, όμως δεν εκλέχθηκε έλαβε περίπου 5000 ψήφους. Ενώ διετέλεσε και γραμματέας της νεολαίας του Κεντρώου Κόμματος. Στις εκλογές του 1995 έλαβε περίπου 9300 ψήφους και εκλέχθηκε βουλευτής στη Οστροβοθνιά. Ενώ από το 2012 είναι μέλος του δημοτικού συμβουλίου του Ελσίνκι. Το 2003 η Κιβινιέμι εξελέγη αντιπρόεδρος του κόμματος της μέχρι και τον Ιούνιο του 2010, αφού διαδέχθηκε στην αρχηγία του Κέντρου τον πρωθυπουργό Μάτι Βάνχανεν, ενώ η ίδια διετέλεσε και ειδικός σύμβουλος του. Επίσης κατά την περίοδο 2004-2008 έχει υπηρετήσει σε διάφορα υπουργεία. Στις 22 Ιανουαρίου 2010, μόλις ένα μήνα από την ανακοίνωση, ότι θα αποχωρήσει από την αρχηγία του κόμματος του Κέντρου στο συνέδριο το καλοκαίρι του 2010, η ίδια έβαλε υποψηφιότητα για την πλήρωση της θέσης του προέδρου του Κέντρου. Ενώ η προεκλογική εκστρατεία της ξεκίνησε και επίσημα τον Απρίλιο. Στις εκλογές όπου έγιναν η ίδια κέρδισε τον αντίπαλο της με 1357 έναντι 1035 ψήφων. Ο Πρωθυπουργός Μάτι Βάνχανεν, στις 18 Ιουνίου 2010 υπέβαλλε και επίσημα την παραίτησή του στην πρόεδρο της Φινλανδίας Τάρια Χάλονεν, ενώ την ίδια ημέρα επικυρώθηκε ο διορισμός της από το κοινοβούλιο με 115 ψήφους υπέρ, 56 κατά, ενώ 29 βουλευτές απείχαν από την ψηφοφορία. Στις εκλογές του 2011 το Κεντρώο κόμμα ηττήθηκε στις εκλογές ενώ η πρωθυπουργός συνέχισε τις συνομιλίες για τη συγκρότηση μας κυβέρνησης με την ίδια πρωθυπουργό, οι συνομιλίες αυτές κατέρρευσαν και η ίδια παραιτήθηκε από πρωθυπουργός. Τη διαδέχθηκε στην πρωθυπουργία ο Γίρκι Κατάινεν. Στις 22 Ιουνίου 2011 η Κιβινιέμι επέστρεψε ως αρχηγός της αντιπολίτευσης, ενώ σε δηλώσεις της στις αρχές του 2012, ανακοίνωσε ότι δεν θα είναι υποψήφια πρόεδρος του κόμματος στο συνέδριο του καλοκαιριού όπου θα γινόταν. Τη διαδέχθηκε στην αρχηγία του κόμματος της ο Γιούχα Σίπιλα. Η Κιβινιέμι ανέλαβε τα καθήκοντα της στις 25 Αυγούστου 2014. Είναι υπεύθυνη για τη στρατηγική εποπτεία των εργασιών του ΟΟΣΑ, την αποτελεσματική διάκυβέρνηση, το εμπόριο και τη γεωργία.
Άγιος Αντώνιος Ηρακλείου

Ο Άγιος Αντώνιος είναι οικισμός της δημοτικής κοινότητας και δημοτικής ενότητας (τέως δήμου) Μοιρών, του Φαιστού, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Καινουργίου του νομού Ηρακλείου, στο γεωγραφικό διαμέρισμα Κρήτης.

 Ο Άγιος Αντώνιος είναι ημιορεινός οικισμός στο δυτικό τμήμα του νομού, λίγο βορειότερα των Μοιρών, σε μέσο σταθμικό υψόμετρο 100. Απέχει 55 χλμ. περίπου ΝΔ του Ηρακλείου. Ο οικισμός αναγνωρίστηκε το 1925 και προσαρτήθηκε στην κοινότητα Μοιρών Με το ΦΕΚ 87Α - 07/06/2010 αποσπάστηκε από τον δήμο Μοιρών και προσαρτήθηκε στον δήμο Φαιστού(Πηγή: https://www.eetaa.gr/metaboles/oikmet_details.php?id=19115) Η εκκλησία του Αγίου Νικολάου, νοτιοδυτικά του οικισμού Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr
Ασημένιος βούκερος

(Ανακατεύθυνση από Ασημένιος Κερατόραμφος) Ο Ασημένιος βούκερος είναι ένα μεγάλο πουλί μήκους 70-85 εκ., με ένα πολύ μεγάλο καραμελόχρωμο κράνος στο ράμφος του. Τα αρσενικά έχουν μεγαλύτερο κράνος από τα θηλυκά. Έχει μαύρο χρώμα με ολόλευκη ράχη, γκριζωπό στο κεφάλι και το ράμφος (μερικές φορές ίδιο με το κράνος) και ροδαλί σκιά γύρω από τα μάτια.

 Ζει σε τροπικά δάση γύρω από περιβόλια και καλλιεργημένες εκτάσεις. Όπως οι περισσότεροι βούκεροι, το αρσενικό κλείνει το θηλυκό σε μια κουφάλα δέντρου την οποία σφραγίζει με λάσπη. Ταΐζει την οικογένειά του για περισσότερες από 100 μέρες και εκτιμάται ότι μέσα σε αυτή την περίοδο μεταφέρει στη φωλιά πάνω από 24.000 φρούτα. Ο ασημένιος βούκερος τρέφεται κυρίως με φρούτα, αλλά και με μικρά πλάσματα, όπως έντομα, σαύρες, μικρά πουλιά και σαρανταποδαρούσες. Επίσης τρέφονται και με αυγά κλέβουν από φωλιές. Οι ασημένιοι βούκεροι αναπαράγονται κατά την περίοδο Σεπτεμβρίου-Οκτωβρίου, και γεννάνε από ένα εώς τρία άσπρα αυγά, εποάζοντάς τα για 40 μέρες. Ο νεοσσός θα μείνει με τους γονείς του για 80 μέρες περίπου. Οι ασημένιοι βούκεροι συναντώνται στα αειθαλή δάση της Ανατολικής Αφρικής. Συγκεκριμένα στην Αιθιοπία, την Κένυα, την Τανζανία, τη Ζιμπάμπουε και τη Μοζαμβίκη. Στη Ζιμπάμπουε κινδυνεύει από την καταστροφή των βιότοπών του και η παρουσία του στη Νότια Αφρική είναι οριακή, αλλά παραμένει σε τοπικό επίπεδο αρκετά κοινό, ειδικά στις βόρειες και κεντρικές περιοχές της εξάπλωσής του.
Πλατεία Βάθης

Η Πλατεία Βάθης (επίσημο όνομα Πλατεία Ανεξαρτησίας) είναι πλατεία η οποία βρίσκεται κοντά στην Πλατεία Ομονοίας στο κέντρο της Αθήνας, γύρω από την οποία έχει αναπτυχθεί η ομώνυμη συνοικία.

 Στην πλατεία αυτή συγκλίνουν οι οδοί Αριστοτέλους, Χαλκοκονδύλη, Μάρνη, Μαιζώνος, Λιοσίων, Μενάνδρου, Καματερού και Καρόλου Ι΄. Πήρε το όνομα Πλατεία Βάθης από τα άλλοτε λιμνάζοντα νερά του χείμαρρου Κυκλοβόρου, στο ύψος της σημερινής οδού Μάρνη, επειδή στο σημείο εκείνο το έδαφος κάπως βάθαινε. Γράφει ο Κώστας Μπίρης στο Αι Τοπωνυμίαι της πόλεως και των περιχώρων των Αθηνών: «Βάθεια και μεταγενέστερα Βάθη: Παλαιά τοπωνυμία προκύψασα από το χαμήλωμα του εδάφους προς την κοίτη του Κυκλοβόρου εις το σημείο όπου εγίνετο η διάβασις του δρόμου του Μενιδιού. Μετά το πέρασμα του ρέματος ο δρόμος εχωρίζετο εις δύο κλάδους κατευθυνόμενους προς το Μενίδι και προς τα Λιόσια» (πρόκειται για τις σημερινές οδούς Αχαρνών και Λιοσίων που ξεκινούν από την πλατεία Βάθης). Εκτός από την πλατεία, η ονομασία Πλατεία Βάθης αναφέρεται και στην ομώνυμη συνοικία, η οποία βρίσκεται στ' αριστερά της οδού 3ης Σεπτεμβρίου, πολύ κοντά στην Ομόνοια. Εκτός απ' αυτή τη συνοικία συνορεύει και με τις συνοικίες Πλατεία Βικτωρίας, Πολυτεχνείο, Σταθμός Λαρίσης, Μουσείο, Πεδίον του Άρεως, Άγιος Παντελεήμονας, Άγιος Παύλος και Κυψέλη. Πήρε το όνομά της απ' την Πλατεία Βάθης γύρω απ' την οποία αναπτύχθηκε. Εξυπηρετείται απ' τους σταθμούς του μετρό Βικτώρια, Μεταξουργείο, Ομόνοια, Σταθμός Λαρίσης, καθώς και από πολλές γραμμές λεωφορείων και τρόλεϊ. Όταν ανακηρύχθηκε η Αθήνα πρωτεύουσα της Ελλάδας από τον Όθωνα και εγκαταστάθηκαν σε αυτήν από το Ναύπλιο οι δημόσιες υπηρεσίες, η περιοχή αυτή ήταν σχεδόν ερημική και εκτός του σχεδίου πόλεως. Αργότερα, με την επέκταση της πόλης, περιλήφθηκε και η περιοχή αυτή στο σχέδιο και άρχισαν να ανεγείρονται και οι πρώτες κατοικίες. Όταν ήλθε στην Αθήνα ο άλλοτε ηγεμόνας της Μολδαβίας Μιχαήλ Σούτσος, εγκαταστάθηκε σε αυτή την περιοχή, αγοράζοντας μία μεγάλη έκταση, όπου και ανέγειρε το μέγαρό του, το σημερινό Άσυλο της Αγίας Αικατερίνης, μέσα σ' έναν τεράστιο κήπο που διαμόρφωσε ο ίδιος. Αργότερα ο κήπος αυτός κατατμήθηκε σε οικόπεδα από τα οποία και δημιουργήθηκε η εν λόγω συνοικία. Ακολούθησε η διάνοιξη των οδών Αχαρνών, Αλκιβιάδου, Λιοσίων και Μιχαήλ Βόδα προς τιμή του ίδιου, καθώς και η πλατεία Νικολάου Μαυροκορδάτου, ενώ ο χείμαρρος Κυκλόβορος μετασχηματίστηκε σε λεωφόρο Μάρνη, δημιουργώντας έτσι στη μεγάλη συμβολή των οδών την ομώνυμη τριγωνική πλατεία. Παλαιότερα την πλατεία αυτή σκίαζε μια τεράστια λεύκα, η περίφημη λεύκα της Βάθειας, η οποία αποκόπηκε το 1926. Μεγάλη Ελληνική Εγκυκλοπαίδεια, τόμ. Στ΄, σ. 466.
Κυπριακό Πρακτορείο Ειδήσεων

Το Κυπριακό Πρακτορείο Ειδήσεων (ΚΥΠΕ) είναι το κύριο ειδησεογραφικό πρακτορείο της Κύπρου. Είναι ημικρατικός οργανισμός και έχει ως σκοπό την ενημέρωση της κοινής γνώμης στην Κύπρο και στο εξωτερικό, για ευρύ φάσμα θεμάτων που αφορούν την Κύπρο. Το ΚΥΠΕ έχει επί του παρόντος εμπορικές συμφωνίες με Reuters, AFP, ITAR-TASS, RIA NOVOSTI και MENA και συμφωνίες συνεργασίας με ANA, SANA, Xinhua, ANSA, IRNA, PAP, APS και ATA. Το ΚΥΠΕ ανταλλάσσει επίσης ειδήσεις με το Μακεδονικό Πρακτορείο Ειδήσεων, BTA, STA, KYODO και ROMPRES.

 Το ΚΥΠΕ ιδρύθηκε στις 16 Φεβρουαρίου 1976 μετά από πρωτοβουλία του τότε Γενικού Διευθυντή του Ραδιοφωνικού Ιδρύματος Κύπρου (ΡΙΚ) Ανδρέα Χριστοφίδη, ο οποίος επεσήμανε την ανάγκη ύπαρξης εθνικού πρακτορείου ειδήσεων στην Κύπρο. Ο Ανδρέας Χριστοφίδης ανέθεσε στον Ανδρέα Χατζήπαπα, δημοσιογράφο στο ΡΙΚ, να αποστέλλει καθημερινά ένα δελτίο ειδήσεων στα αγγλικά στο Reuters και στο Non-Aligned News Agencies Pool.Το 1984 το ΚΥΠΕ εξασφάλισε μετάφραση και διανομή των ειδήσεων του και σε άλλες γλώσσες επιπρόσθετα από τα αγγλικά.Το 1989, η Βουλή των Αντιπροσώπων ενέκρινε το Νόμο για τη λειτουργία του Κυπριακού Πρακτορείου Ειδήσεων ως ημικρατικού οργανισμού με πλήρη δημοσιογραφική ανεξαρτησία.Στο πλαίσιο της αποστολής του, το Πρακτορείο μεταδίδει ειδήσεις στα ελληνικά και αγγλικά έναντι συνδρομής και στα τουρκικά και αραβικά, σε ελεύθερη πρόσβαση. Διαθέτει Φωτογραφική Υπηρεσία (ημέρας και αρχείου), η οποία εμπλουτίζεται συνεχώς με φωτογραφίες της κυπριακής, ελλαδικής και διεθνούς επικαιρότητας. Το ΚΥΠΕ αποτελεί βασική πηγή πληροφόρησης των ανά τον κόσμο διπλωματικών αποστολών της Κυπριακής Δημοκρατίας. Οι ειδήσεις του αξιοποιούνται από αυτές για ενημέρωση κυβερνητικών αξιωματούχων, βουλευτών και άλλων προσωπικοτήτων, καθώς και για έκδοση δελτίων Τύπου σε διάφορες γλώσσες.Το ΚΥΠΕ μεταδίδει τέσσερις εκπομπές (περίληψη ειδήσεων 24ώρου, Επισκόπηση Κυπριακού Τύπου, Επισκόπηση Τουρκοκυπριακού Τύπου, Δελτίο Δραστηριότητας Αποδήμων), που απευθύνονται σε ομογενειακές οργανώσεις και ομογενειακά ΜΜΕ σε διάφορες χώρες. «Ιστορικό». www.cna.org.cy. Αρχειοθετήθηκε από το πρωτότυπο στις 20 Φεβρουαρίου 2021. Ανακτήθηκε στις 20 Φεβρουαρίου 2021. «Κυπριακό Πρακτορείο Ειδήσεων». www.polignosi.com. Αρχειοθετήθηκε από το πρωτότυπο στις 20 Φεβρουαρίου 2021. Ανακτήθηκε στις 20 Φεβρουαρίου 2021. Επίσημος ιστότοπος
KSCL

Το 1965 η εταιρεία Systems Consultants Limited (SCL) ιδρύθηκε στο Εδιμβούργο στον τομέα της πληροφορικής. Τα τρία ιδρυτικά της μέλη ήταν τέως μηχανικοί της ΙΒΜ. Αρχικά η επιχείρηση στράφηκε στον κλάδο ταξιδιών, αναψυχής και τεχνικών έργων. Το 1986 πήρε μια αλλαγή κατεύθυνσης και παρείχε το πρώτο σύστημα τιμολόγησης κινητής τηλεπικοινωνίας.

 Το 1991 η εταιρεία αγοράστηκε από την Kingston Communications (Hull) PLC και ονομάστηκε Kingston-SCL. Μετά από την ανάληψη από την Κίνγκστον, η επιχείρηση άρχισε να ανθίζει και να επεκτείνεται διεθνώς. Το 1992 άνοιξε γραφεία στο Παρίσι και το Μόναχο. Το 1993 ακολούθησε το γραφείο στο Χονγκ Κονγκ και το 1998 στο Νέο Δελχί. Οι δραστηριότητες ήταν τόσο μεγάλες, που το 1997 η εταιρεία βραβεύτηκε με το Queen's Award για τις εξαγωγικές επιδώσεις τους. Το 1998 η επιχείρηση αγοράστηκε από την διοικητή της επιτροπή και επέστρεψε στις ρίζες της. Τον Νοέμβριο του 1999 άλλαξε το όνομά της σε KSCL Limited. Το 1999 κέρδισε επίσης το βραβείο 3i ως κορυφαία επιχείρηση τεχνολογίας της Σκωτίας. Σύμφωνα με δύο έρευνες, που πραγματοποιήθηκαν επίσης το 1999, η επιχείρηση επιβεβαιώθηκε ως μεγαλύτερη επιχείρηση ανάπτυξης λογισμικού στη Σκωτία, το Ν° 17 ως επιχείρηση λογισμικών στην Βρετανία και το Ν° 39 στην Ευρώπη. Στα τέλη του 1999 η εταιρεία πουλήθηκε για άλλη μια φορά στην γερμανική Telesens και μετονομάστηκε σε TelesensKSCL. Η TelesensKSCL έπεσε έξω στα τέλη του 2000. Το 1991 η επιχείρηση παρήγαγε το παγκόσμια πρώτο σύστημα τιμολόγησης κινητής τηλεπικοινωνίας GSM για την φινλανδική Radiolinja. Το λογισμικό που λεγόταν Jupiter, μπήκε σε λειτουργία και στην France Telecom Mobiles (FTM), στην οποία το 1997 τιμολογούσε 2,5 εκατομμύρια συνδρομητές. Το 1998 η Torch Telecom (τμήμα της Kingston Communications) έγινε ο πρώτος πελάτης στον τομέα της σταθερής τηλεπικοινωνίας. Επίσης το 1998 η Elsacom έγινε ο πρώτος πελάτης στον τομέα της δορυφορικής τηλεπικοινωνίας. Το 1999 διεύθυνε τη παγκόσμια μεγαλύτερη μετατροπή τιμολόγησης για την BT Cellnet - περιλαμβάνοντας 1,3 εκατομμύριο συνδρομητές. Επίσης το 1999 διεκπεραίωσε την παγκόσμια μεγαλύτερη βελτίωση τιμολόγησης στην FTM περιλαμβάνοντας 5,5 εκατομμύρια συνδρομητές. Πάλι το 1999 το Jupiter παρείχε την παγκόσμια πρώτη συγκλίνοντα λύση τιμολόγησης σταθερής και κινητής τηλεπικοινωνίας για την SmarTone. Η ιστορία της KSCL TelesensKSCL KSCL Convergent Billing Administration, Customer Care System Boasts 300% Performance Increase With Compaq Servers